RESOLUCIÓN do 7 de abril de 2009, da División de Recursos Económicos, pola que se dispón a publicación do acordo de encomenda de xestión entre a División de Recursos Económicos e a Xerencia Xeral do Complexo Hospitalario Universitario de Ourense, para a encomenda de actuacións para a contratación da subministración de cobertura cirúrxica para centros hospitalarios da Comunidade Autónoma de Galicia dependentes do Servizo Galego de Saúde.
SERVIZO GALEGO DE SAÚDE — III. OUTRAS DISPOSICIÓNS — 30/04/2009

A División de Recursos Económicos do Servizo Galego de Saúde e a Xerencia Xeral do Complexo Hospitalario Universitario de Ourense subscribiron, con data 23 de febreiro de 2009, un acordo polo que se lle encomenda á devandita xerencia xeral a xestión material do expediente de contratación mediante procedemento aberto da subministración de cobertura cirúrxica para centros hospitalarios dependentes do Servizo Galego de Saúde.
Para xeral coñecemento e en cumprimento do disposto no punto 3 do artigo 15 da Lei 30/1992, do 26 de novembro, de réxime xurídico das administracións públicas e do procedemento administrativo común disponse a súa publicación como anexo a esta resolución.
Santiago de Compostela, 7 de abril de 2009.
Francisco Pais López
Director xeral da División de Recursos Económicos
ANEXO
Acordo entre a División de Recursos Económicos do Servizo Galego de Saúde e a Xerencia Xeral do Complexo Hospitalario Universitario de Ourense para a encomenda de xestión a este último da xestión material do expediente de contratación da subministración de cobertura cirúrxica para centros hospitalarios
Dunha parte, Francisco Pais López, director xeral da División de Recursos Económicos do Servizo Galego de Saúde.
Doutra parte José Luis Jiménez Martínez xerente xeral do Complexo Hospitalario Universitario de Ourense.
Expoñen:
O sistema de compras integradas do Servizo Galego de Saúde establece, entre os seus obxectivos, a procura da eficiencia na xestión das contratacións do organismo, a participación dos profesionais e a cooperación dos centros.
Entre as medidas que se acometerán está que un centro asuma a tramitación material dun expediente de contratación que afecte unha pluralidade dos centros do organismo autónomo, con iso trátase de non duplicar os esforzos da contratación e aproveitar os recursos existentes neste ámbito.
Por todo o exposto, ambas as partes deciden subscribir este instrumento de formalización de encomenda de xestión que se rexerá polas seguintes cláusulas:
Primeira.-Obxecto da encomenda de xestión.
A División de Recursos Económicos do Servizo Galego de Saúde e a Xerencia Xeral do Complexo Hospitalario Universitario de Ourense, no marco do disposto no artigo 15 da Lei 30/1992, do 26 de novembro, de réxime xurídico das administracións públicas e do procedemento administrativo común, que a citada xerencia xeral leve a cabo, por razóns de eficacia, a xestión material do expediente para a contratación, polo Servizo Galego de Saúde, da subministración de cobertura cirúrxica para centros hospitalarios da Comunidade Autónoma de Galicia dependentes do Servizo Galego de Saúde, mediante procedemento aberto.
Segunda.-Natureza e alcance da xestión encomendada.
A xestión material que se encomenda, con respecto ao citado no punto anterior, concretarase nas seguintes actividades, co alcance que en cada caso se sinale:
a) Tramitación do expediente de contratación.
b) Recepción das ofertas de los licitadores.
c) Preparación e realización das mesas de contratación.
Terceira.-Financiamento.
A presente encomenda de xestión non dará lugar a contraprestacións financeiras entre as partes, as cales asumirán os custos das actuacións que deben realizar segundo o establecido na devandita encomenda.
Cuarta.-Prazo de vixencia.
O prazo de vixencia deste acordo establécese desde a súa sinatura ata o peche definitivo do expediente.
Quinta.
A encomenda de xestión non supón cesión da titularidade das competencias nin dos elementos substantivos do seu exercicio, atribuídas á División de Recursos Económicos do Servizo Galego de Saúde.
Sexta.
É responsabilidade da División de Recursos Económicos do Servizo Galego de Saúde ditar os actos ou resolucións de carácter xurídico que dean soporte ou nos que se integre a concreta actividade material obxecto desta encomenda de xestión.
Santiago de Compostela, 23 de febreiro de 2009.
Francisco Pais López, director xeral da División de Recursos Económicos. José Luis Jiménez Martínez, xerente xeral do Complexo Hospitalario Universitario de Ourense.